Ropaži vald

Ropaži vald on teise järgu haldusüksus (vald) Lätis Ropaži piirkonnas. 

Vald piirneb sama piirkonna Garkalne ja Stopiņi vallaga, Sigulda piirkonna Allaži, Inčukalnsi ja Mālpilsi vallaga, Salaspilsi piirkonna Salaspilsi vallaga ning Ogre piirkonna Suntaži ja Tīnūži vallaga.

Valla keskus on Ropaži küla.

Ajalugu

Ropaži vald moodustati 1819. aastal haldusreformi käigus. 1935. aastal oli Ropaži valla pindala 340 km² ja see oli Riia maakonna suurim vald.

1945. aastal moodustati valla aladele Ropaži, Augšciemsi, Kākciemsi ja Zaķi külanõukogu, vald ise aga likvideeriti 1949. aastal. 1954. aastal liideti Ropaži külanõukoguga likvideeritav Augšciemsi külanõukogu, 1962. aastal aga Kākciemsi külanõukogu maad.Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 1990. aastal moodustati külanõukogust Ropaži vald, mis kuulus Riia rajooni.

Vallaga samades piirides moodustati 2005. aastal Ropaži piirkond. 2009. aastal sai piirkonnast esimese järgu haldusüksus. 2021. aastal liideti senise Ropaži piirkonnaga Garkalne piirkond (Garkalne vald), Stopiņi piirkond (Stopiņi vald) ning Vangaži linn Inčukalnsi piirkonnast.

Mälestised

Muinsusmälestistest on riikliku kaitse all Ropaži ordulinnus ja sealne kalmistu. Regionaalse kaitse all on Jaunmežplēpji muinaskalmed, Kapi muinaskalmed ja Nagli muinaskalmed. Kohaliku kaitse all on Ropaži kirikuõpetaja maja ja Sniedžese söepõletamisala muldkuhjatised.Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts, vaadatud 27.07 2023.

Loodus

Vald asub Kesk-Läti madalikul. Selle maadele jääb Läti suurim oos Lielie Kangari, mille pikkus on 26 kilomeetrit. 60% vallast on metsamaa. 

Suuremad jõed on Lielā Jugla ning selle lisajõed Krievupe jõgi ja Tumšupe jõgi. Soodest on suurim Lielais Kangari soo (832 ha).

Looduskaitse all on Lūkinozolsi tamm ja 27 nimeta põlispuud. Valla kaguosa jääb Lielie Kangari hoiualale, lõunaosa 	Ķivuļurga hoiualale.Latvijas īpaši aizsargājamām dabas teritorijām dabas datu pārvaldības sistēmā OZOLS, vaadatud 29.07 2020.

 Rahvastik 

Läti Rahvastikuregistri andmetel oli 1. juulil 2016 Ropaži valla elanikest lätlasi 72,6%, venelasi 17,3%, valgevenelasi 2,1%, poolakaid 1,3%, ukrainlasi 2,1% ja teistest rahvustest inimesi 3,2%. Rahvus oli märkimata 1,5% inimestest.Iedzīvotāju skaits Latvijas pašvaldībās pēc nacionālā sastāva 01.07.2016. Pilsonības un migrācijas lietu pārvalde.

Vallas on järgmised külad.

 Küla  Küla tüüp  Elanike arvVietvārdu datubāze. Latvijas Ģeotelpiskās informācijas aģentūra. Augšciems  ciems  85 (2025) Bajāri  ciems  158 (2020) Bajārkrogs  ciems  53 (2025) Gaidas  ciems  36 (2025) Jaunbagumi  ciems  22 (2025) Kākciems  ciems   355 (2025) Kangari  ciems  221 (2025) Lielkangari  ciems   142 (2025) Mucenieki  ciems  1216 (2025) Nāgelmuiža  mazciems  42 (2025) Podkājas  ciems  320 (2025) Ropaži  ciems  1699 (2025) Rotkaļi  ciems   29 (2025) Silakrogs  ciems  1361 (2025) Zaķumuiža  ciems  937 (2025) Tumšupe  ciems   469 (2025) Vāverkrogs  ciems   406 (2025) Villasmuiža  ciems  249 (2025) Ūlupji  ciems  89 (2025)
Ülejäänud valla elanikud elasid külade koosseisu mitte kuuluvates taludes.

Viited

Kategooria:Läti vallad
Kategooria:Ropaži piirkond